stanford-oval/wikipedia huggingface dataset:
כלביים
מיון הכלביים

במשפחת הכלביים 3 תת-משפחות:
הספרוקיוניים (Hesperocyoninae) – נכחדה
בורופגיים (Borophaginae) – נכחדה
כלבים (Caninae) – הקבוצה היחידה ששרדה כיום
מיון הכלביים החיים:
שבט: כלבים (Canini )
תת-שבט: כלבים (Canina , מוגדר גם כ"כלביים דמויי-זאב")
סוג: כלב (Canis )
מין זאב ערבות (Canis latrans)
מין זאב מצוי (Canis lupus )
תת-מין כלב הבית (Canis lupus familiaris)
מין זאב אדמוני (Canis rufus)
מין זאב אלגונקווין (Canis lycaon)
מין זאב חבשי (Canis simensis)
מין תן זהוב (Canis aureus)
מין זאב זהוב אפריקאי (Canis lupaster)
סוג ומין יחיד: דול מצוי (Cuon alpinus)
סוג ומין יחיד: זאב טלוא (Lycaon pictus)
סוג תן (Lupulella )
מין תן שחור-גב (Lupulella mesomelas)
מין תן לבן-פס (Lupulella adusta)
תת-שבט כלביים דרום-אמריקאים (Cerdocyonina )
סוג ומין יחיד: זאב הרעמה (Chrysocyon brachyurus)
סוג ומין יחיד: זאב היער (Speothos venaticus)
סוג: שועל דרום אמריקני (Lycalopex )
מין שועל הפמפס (Lycalopex gymnocercus)
מין שועל דרווין (Lycalopex fulvipes)
מין שועל ארגנטינאי אפור (Lycalopex griseus)
מין שועל ארגנטינאי לבן (Lycalopex vetulus)
מין שועל ערבות פרואני (Lycalopex sechurae)
מין שועל קולפאו (Lycalopex culpaeus)
סוג ומין יחיד: שועל הסרטנים (Cerdocyon thous)
סוג ומין יחיד: שועל קטן-אוזן (Atelocynus microtis)
שבט שועלים אפורים (Urocyonini )
סוג שועל אפור (Urocyon )
מין שועל אפור מצוי (Urocyon cinereoargenteus)
מין שועל איים אפור (Urocyon littoralis)
שבט: שועלים (Vulpini )
סוג שועל-רקון (Nyctereutes)
מין שועל-רקון מצוי (Nyctereutes procyonoides)
מין שועל-רקון יפני (Nyctereutes viverrinus)
סוג ומין יחיד שועל אוזנן (Otocyon megalotis)
סוג שועל (Vulpes, "שועלים אמיתיים")
מין שועל החולות (Vulpes rueppelli)
מין פנק (Vulpes zerda)
מין שועל מצוי (Vulpes vulpes)
מין שועל הכף (Vulpes chama)
מין שועל צוקים (Vulpes cana)
מין שועל קורסאקי (Vulpes corsac)
מין שועל שלג (Vulpes lagopus)
מין שועל מקרוטיס (Vulpes macrotis)
מין שועל מהיר (Vulpes velox)
מין שועל חיוור (Vulpes pallida)
מין שועל בנגלי (Vulpes bengalensis)
מין שועל חול טיבטי (Vulpes ferrilata)
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
| --- | --- |
בקרת זהויות :  BNE: XX542056  BnF: cb119403115 (data)  GND: 4398917-2  NDL: 00564183  NKC: ph124775 
איור של 3 כלביים מ-3 תת-משפחות
לאופולד לוי הצעיר

| --- | --- |

 לידה:  30 באוגוסט 1871 וינה, האימפריה האוסטרו-הונגרית 
 פטירה:  ?
 מדינה:  אוסטריה
 
לאופולד לוי הצעיר (בגרמנית: Leopold Loewy‏ (Löwy); ‏ 30 באוגוסט 1871 - ?) היה שחמטאי יהודי-אוסטרי.
בשנת 1893 הגיע למקום ה-12 בתחרות וינה (בתחרות ניצח ז'ק שוורץ). בשנת 1899 ניצח בתחרות החובבים בווינה והגיע למקום השלישי בתחרות וינה (בתחרות ניצח אדולף צינקל). בשנת 1902 ניצח לוי בתחרות וינה Virgilio Community - Page Not Found, xoom.virgilio.it.
בתחרות וינה 1904 הגיע לוי למקום התשיעי, בשעה שאביו לאופולד לוי בן ה-64 הגיע למקום השביעי (בתחרות ניצח קרל שלכטר )Virgilio Community - Page Not Found, xoom.virgilio.it. בתחרות ברמן חלק לוי מקום 3–4 (ניצחו: עקיבא רובינשטיין ואולדריך דוראס) Virgilio Community - Page Not Found, xoom.virgilio.it. בתחרות נירנברג 1906 חלק לוי מקום 2–4 אחרי סבלי גריגורייביץ' טרטקובר. .
לכל אדם מלאך

"לכל אדם מלאך" הוא אלבום האולפן השישי של הזמרת הישראלית אביבה אבידן. את האלבום הוציאה במחצית שנת 2002 לאור חברת התקליטים אלי אזרזר הפקות. בין השירים שזכו להצלחה מהאלבום ניתן למנות את "אל תשאל אותי" (מילים: אהוד מנור, לחן: יזהר כהן), "מחכה לך" (מילים: דוד זיגמן, לחן: עדי לאון) ו"כמו ציפור" בהשתתפות מושיק שמואלי (מילים: צולי זכאי, לחן: חזי גרוס).
רשימת רצועות

| לכל אדם מלאך> מס' | לכל אדם מלאך> שם | לכל אדם מלאך> משך | לכל אדם מלאך>  | לכל אדם מלאך>  | לכל אדם מלאך>  | לכל אדם מלאך>  | לכל אדם מלאך>  | לכל אדם מלאך>  | לכל אדם מלאך>  |
| --- | --- | --- | --- | --- | --- | --- | --- | --- | --- |
| 1. | הסתלק מכאן  | 3:24 |  |  |  |  |  |  |  |
| 2. | לכל אדם מלאך  | 3:36 |  |  |  |  |  |  |  |
| 3. | אסוף אותי  | 5:16 |  |  |  |  |  |  |  |
| 4. | דמות אחרת  | 3:30 |  |  |  |  |  |  |  |
| 5. | שמרי נפשך  | 4:54 |  |  |  |  |  |  |  |
| 6. | שלי וגם שלה  | 5:05 |  |  |  |  |  |  |  |
| 7. | אל תשאל אותי  | 4:16 |  |  |  |  |  |  |  |
| 8. | מחכה לך  | 4:10 |  |  |  |  |  |  |  |
| 9. | ילדי הקט  | 5:15 |  |  |  |  |  |  |  |
| 10. | אחלה מדינה  | 3:47 |  |  |  |  |  |  |  |
| 11. | כמו ציפור  | 4:17 |  |  |  |  |  |  |  |
| משך כולל: | משך כולל: | 47:35 |  |  |  |  |  |  |  |
משתתפים באלבום

הפקה: אבי גואטה הפקות בע"מ
עיבוד והפקה מוזיקלית: שי ראובני
קלידים: שי ראובני
תופים: אשר פדי
גיטרה בס: אבי יפרח
גיטרות: אבי סינגולדה
גיטרה סולו: יהודה קיסר
בוזוקי: אריס נחום
אקורדיון: בוריס אלייב
דרבוקה: רוני דדון
כלי הקשה: אורן בלבן, יהודה תמיר
קלרינט: אלברט מלקוב
כינור: ילמז טשצ'שמה
קולות ומיקסים: יהודה תמיר
הערות שוליים

↑  אביבה אבידן – לכל אדם מלאך - דיסקוגס
| אביבה אבידן |
| --- | --- | --- |
דיסקוגרפיה
| אלבומי אולפן | יהיה בסדר • פילפל • אוהבת לאהוב • רק איתך • שימני כחותם • לכל אדם מלאך • אמונה • צו הלב |  |
| סינגלים | "פרי גנך" • "לנצח בני" |  |
כפפה (הוקי קרח)

ידי שחקן לבושות בכפפות
ישנם שני סוגים של כפפות הנלבשות על ידי שחקני הוקי קרח. מחליקים לובשים כפפות דומות בכל יד, בעוד ששוערים לובשים כפפות מסוגים שונים בכל יד.
סוגי כפפות > כפפות למחליק

כפפות למחליקים עוזרות למנוע מהידיים נזק וחבלות כתוצאה מחבטות ומונעות מהן להישרט מהקרח. הריפוד העליון שמכסה את שורש כף היד נועד לסייע בהגנה על השחקן מפני דסקיות שמתעופפות וממקלות הוקי קרח של שחקנים אחרים.
במשחק ההוקי כיום, כפפות מתחלקות בדרך כלל לשלוש קטגוריות: הראשונה היא סגנון בו האזור של גב כף היד בכפפה מחולק לארבע שורות והיא נחשבת לכפפה המסורתית. לכפפות מסוג זה יש יותר מקום מבפנים, מה שנותן לשחקן תחושה רופפת יותר על היד מאשר עם כפפות בהתאמה אנטומית. לשחקני הוקי שבוחרים בסגנון המחולק לארבע יש פחות התנגדות באצבעות ובידיים, כך שלבישת הכפפות תהיה פחות מורגשת. הקטגוריה השנייה היא כפפה הדוקה יותר, בהתאמה טבעית או אנטומית. כפפות אלה בעלות התאמה הדוקה הרבה יותר מכפפות המחולקות לארבע, ונועדו להרחיב את ידי השחקנים. הקטגוריה האחרונה היא כפפה 'מחודדות' שצמודה על היד, אך מעוצבת בצורה ארגונומית לתנועתיות טובה יותר של פרק כף היד וטווח תנועה לעומת הכפפה בהתאמה האנטומית. כפפות הוקי זמינות בדרך כלל בשלוש קטגוריות: כפפות הוקי לילדים באורך 20 ס"מ, 23 ס"מ ו-25 ס"מ; לנוער באורך 28 ס"מ ו-30 ס"מ; ולמבוגרים באורך 33 ס"מ, 36 ס"מ ו-38 ס"מ.
סוגי כפפות > כפפות לשוער

שוערים לובשים סוג אחר של כפפות בכל יד. בעוד שכפפות אלו אכן מציעות לשוער מידה של הגנה, העיצוב שלהן נועד לסייע לשוער בביצוע תפקידו. על היד שבה הם נושאים את מקלם, המכונה לעיתים קרובות "יד המקל", השוער חובש חוסם עם כרית גדולה לרוחב החלק האחורי של האמה, בדרך כלל משתרע ממש מעבר לפרק כף היד. חוקי ליגת ההוקי הלאומית מחייבים שכפפת החסימה לא תהיה רחבה יותר מ-8 אינץ' (20 ס"מ) ולא יותר מ-15 אינץ' (38 ס"מ). השוער משתמש בחוסם זה כדי להסיט חבטות.
ביד השנייה, המכונה לעיתים קרובות "יד הכפפה", השוער לובש כפפת תפיסה הנקראת לוכד, הדומה לכפפת בייסבול. בנוסף לשימוש בו כדי לתפוס חבטות, השוערים יכולים לחלק דסקיות שנתפסו על ידי השלכתם מכפפת התפיסה. חוקי ליגת ההוקי הלאומית מגבילים את היקף כפפת התפיסה ל-45 אינץ' (110 ס"מ) והחלק הרחב ביותר של הכפפה לא יעלה על 18 אינץ' (46 ס"מ). רוב ידי הכפפות של השוער הן היד שאינה דומיננטית אצלם כמו בבייסבול, אך ישנם יוצאים מן הכלל.
הערות שוליים

↑  הסבר מפורט לכל סוגי כפפות ההוקי קרח, באתר פיור הוקי (Pure Hockey)
לחמניית קיסר

| --- | --- |

 
 מאכלים
 סוג:  לחמנייה 
 מוצא:  אוסטריה 
 מרכיבים עיקריים:  קמח 
 
לחמניית קיסר (בגרמנית: Kaiserbrötchen או Kaisersemmel; בסלובנית: Kajzerica; בפולנית: Kajzerka; בהונגרית: Császárzsemle), המכונה גם לחמנייה וינאית (Wiener Kaisersemmel; ואם מיוצרת בעבודת יד אז נקראת גם: Handsemmel).
מאפיינים

היא לחמנייה עגולה בדרך כלל, במקור מאוסטריה. היא עשויה מקמח לבן, שמרים, לתת, מים ומלח, כאשר הצד העליון מחולק בדרך כלל בדוגמה סימטרית של חמישה מקטעים, מופרדים על ידי חתכים שטחיים מעוקלים המקרינים מהמרכז החוצה או מקופלים בסדרה של אונות חופפות הדומות לכתר. ה-Kaisersemmel הפריך הוא מזון אוסטרי מסורתי שאושר רשמית על ידי משרד החקלאות הפדרלי של אוסטריה.
מקור

לחמניות קיסר קיימות בצורה המוכרת מאז 1760 לפחות. הם נחשבים כאלה שנקראו לכבוד הקיסר (קייזר) פרנץ יוזף הראשון, קיסר אוסטריה (נולד ב-1830, שלט 1848–1916). ישנה גם תיאוריה שהשם נובע לפחות בחלקו ממשפחת אופים בשם Kayzer ב-Opatów שבגליציה שנכבשה על ידי מלוכת הבסבורג בחלוקה הראשונה של פולין. במאה ה-18 קבע חוק את המחירים הקמעונאיים של Semmeln (לחמניות) במלוכה ההבסבורגית. לכאורה, השם Kaisersemmel נכנס לשימוש כללי לאחר שגילדת האופים שלחה משלחת ב-1789 אל יוזף השני, קיסר האימפריה הרומית הקדושה (נולד ב-1741, בשלטון 1765–1790) ושכנעה אותו לבטל את הפיקוח על מחיר הלחמניות.
וריאציות

לחמניית קיסר בעבודת יד ידועה בשם Wiener Kaisersemmel (Handsemmel מילולית). ישנן גרסאות מרובות של הלחמנייה הנפוצה, שונות בגודל, בסוג הקמח המשמש ובתוספות. אף על פי שבאופן מסורתי, לחמניות בסגנון קיסר נמצאות כיום בציפוי פרג, שומשום, גרעיני דלעת, זרעי פשתן או גרעיני חמניות. לחמניות קיסר הן חלק עיקרי בארוחת הבוקר האוסטרית הטיפוסית, המוגשת בדרך כלל עם חמאה וריבה. היא משמשת לעיתים קרובות כלחמנייה לכריכים פופולריים כמו המבורגרים בארצות הברית, ועם פרוסת נקניק (Leberkäse) בגרמניה ובאוסטריה, אם כי היא משמשת גם למילויים רבים שונים לרבות שניצל. וריאציה הנקראת kümmelweck (לחלופין מאויתת "kimmelweck" או "kummelweck") מצופה במלח גס וכרוויה, ובארצות הברית הלחמנייה היא מרכיב חיוני של התמחות באזור באפלו, של כריך בקר רוסטביף.
ראו גם

המטבח האוסטרי
המטבח המרכז אירופאי
רשימת לחמניות
לחם וינאי
הערות שוליים

↑  How To Shape Kaiser Rolls. Keiser University (Culinary arts|Culinary Arts). 19 בנובמבר 2013.  Event occurs at 0.06. אורכב מ-המקור ב-2021-12-12. נבדק ב-20 בינואר 2021. {{cite AV media}}:  (עזרה)
↑  Radoslaw, Kubicki. "The city of Opatow and Opatöw landed estates under Austrian rule (1794 - 1809)" (PDF). נבדק ב-2023-03-31.
↑  "kummelweck". Wiktionary. נבדק ב-10 ביולי 2020. {{cite web}}:  (עזרה)
לחמניית קיסר במשתה בקבלת פנים של חצר מריה תרזה בערך ב-1760, פרט מציור.
כתפות

לארי קינג לובש כתפות
כְּתֵפוֹת (שְׁלֵייקֶעס ביידיש), וביחיד כְּתֵפָה, הן פריט לבוש לאחיזת המכנסיים ולעיתים גם החצאית. בדרך כלל הן עשויות מזוג רצועות אלסטיות, שתלויות על הכתפיים ומצטלבות באזור הגב. הכתפות אוחזות במכנסיים באמצעות שלושה או ארבעה תופסנים או כפתורים.
כתפות הומצאו בשנת 1822 בידי אלברט תרסטון (Albert Thurston) והיו בשימוש נרחב לפני אופנת הגזרות הנמוכות - כאשר החגורה לא הצליחה להחזיק את המכנסיים גבוה מספיק בהתאם לאופנה. היום הכתפות נחשבות לרוב לפריט לא-אופנתי ושימושיותן ירדה. עם זאת, הייתה לכתפות עדנה בישראל של אמצע שנות השמונים של המאה העשרים.
בשפה

הביטוי "גם חגורה וגם שלייקעס" מתייחס לנקיטה בצעדים זהירים באופן מופרז.
כתפות אוחזות בחצאית
ראו גם

בירית
כריס דוטרי

| --- | --- |

 לידה:  26 בדצמבר 1979 (בן 44) רונוק ראפיד, ארצות הברית 
 מוקד פעילות:  ארצות הברית 
 תקופת הפעילות:  מ-1999 
 מקום לימודים:  תיכון מחוז פלובאנה 
 סוגה:  רוק אלטרנטיבי 
 שפה מועדפת:  אנגלית 
 כלי נגינה:  גיטרה 
 חברת תקליטים:  RCA רקורדס 
 אתר רשמי
 פרופיל ב-IMDb
 
כריסטופר אדם "כריס" דוטרי (באנגלית: Christopher Adam "Chris" Daughtry; נולד ב-26 בדצמבר 1979) זמר רוק אמריקני, סולן להקת הרוק המצליחה "דוטרי", אשר את פרסומו השיג לאחר השתתפות בעונה החמישית של תוכנית הריאליטי "אמריקן איידול", בה סיים במקום הרביעי. דוטרי נחשב למשתתף "אמריקן איידול" המצליח ביותר בארצות הברית שלא סיים באחד משני המקומות הראשונים.
תחילת דרכו

דוטרי נולד בצפון קרוליינה. בגיל 16 החל את צעדיו הראשונים כזמר. הוא ניגן במספר להקות רוק במהלך התיכון, כשאת ההופעה הפומבית הראשונה שלו ערך בבר של חברתו. עבודתו הראשונה הייתה סוכן מכירות של מכוניות. בנוסף עבד בחנות של "וולמארט". ב־2005 נבחן לעונה הראשונה של תוכנית הריאליטי "רוק סטאר" של רשת CBS, אולם לא עבר את שלב הסינון כדי להשתתף בתוכנית. באותה תקופה היה סולן של להקת רוק הנקראת "Absent Element".
באמריקן איידול

בפברואר 2006 התקבל לעונה החמישית של "אמריקן איידול", כשאז תואר כרוקר צעיר המושפע מרוק דרומי (Southern rock) ורוק כבד. ב־22 בפברואר התחיל את השתתפותו בתוכנית, כששר את הלהיט של בון ג'ובי "Wanted Dead or Alive". שיר זה סימן היטב את סגנונו המוזיקלי של דוטרי, כשנהג לשיר שבוע אחר שבוע שירים רוקיסטים (גם כשלא היו שירי רוק). סיימון קאוול אמר עליו לאחר שביצע בסגנונו הרוקיסטי את שירו של ג'וני קאש, "I Walk the Line": "אתה הזמר הראשון בתולדות "אמריקן איידול" שאינו מוכן להתפשר". חוסר התפשרותו על הקו המוזיקלי שלו בתוכנית הביא לו אומנם מעריצים רבים אולם גם הביא להדחתו: בשלב חצי הגמר שר דוטרי שני שירים של אלביס פרסלי: "Suspicious Minds" ו"A Little Less Conversation". בסיום תוכנית זו הכריז המנחה ראיין סיקרסט לדוטרי: "כריס, אנשים רבים חושבים שאתה תהיה האמריקן איידול הבא. כריס, אתה הולך הביתה." הדחתו מהתוכנית הייתה להפתעה עצומה, שכן דוטרי היה לפייבוריט ולמועמד בטוח להגיע לגמר.
לאחר "אמריקן איידול"

התקשורת האמריקנית התעניינה רבות בדוטרי לאחר הדחתו מן התוכנית. הוא הופיע במגוון של תוכניות אירוח ובניהן "The Tonight Show" של ג'יי לנו. ב־10 ביולי 2006 פורסם כי דוטרי חתם על חוזה הקלטות בחברת התקליטים "תקליטי RCA". בנוסף הכריז כי יקים להקה ששמה יהיה כשם משפחתו - "דוטרי". אלבום הבכורה של הלהקה - "Daughtry" יצא לחנויות המוזיקה בארצות הברית ב־21 בנובמבר 2006 ונמכר ב-304,000 עותקים בשבוע הראשון. 9 שבועות אחר כך הגיע האלבום למקום הראשון במצעד האלבומים האמריקני (הישג דומה הצליחו לעשות רק עוד שלושה מיוצאי "אמריקן איידול": קלי קלארקסון, רובן סטודארד וקליי איידן). עד היום נמכר האלבום בארצות הברית במעל ל-3 מיליון עותקים. שני הסינגלים שיצאו לאור מהאלבום הגיעו ל- TOP 5 במצעד בילבורד האמריקני: "It's Not Over" (מקום רביעי) ו"Home" (מקום חמישי).
על האלבום אמר דוטרי בראיון: "האלבום הזה הוא יציאה לדרך חדשה עבורי. אני לא רוצה שישוו אותו ל"אמריקן איידול", מפני שאין בין שני הדברים האלה שום קשר. זה האלבום שהייתי רוצה להקליט גם אם לא הייתי מופיע בתוכנית. למעשה, ההבדל היחידי בין מי שאני היום לבין מי שהייתי לפני כן, הוא שעכשו יכולתי לשתף פעולה עם המפיקים הכי מוכשרים שיש".
ב-2019 החל להשתתף בתוכנית הבידור "הזמר במסכה 2" בתור הרוטווילר והגיע למקום השני.
לאחר "אמריקן איידול" > להקת "דוטרי"

כריס דוטרי הוא מייסד ומנהיג הלהקה, כמו גם הסולן שלה. ולמעשה, כל יתר החברים בלהקה הם נגני הליווי של כריס דוטרי: בריאן בראדוק (שהחליף את ג׳רמי בריידלי שניגן בעיקר בשנה הראשונה ללהקה) וג'וש סטילי הם הגיטריסטים, ג׳וש פול היה נגן הבס בין השנים 2006-2012 כשאז לקח הפסקה לשנה וחזר שנה לאחר מכן, אך עזב סופית את הלהקה ב-2022 כשבמקומו החל לנגן מאטי אובריאן וג'ואי בארנס היה המתופף עד 2010 והחליט לעזוב לאור חילוקי דעות במהלך סיבוב ההופעות שקידם את האלבום השני כשבמקומו צורף רובין דיאז שאף עזב ב-2014 לאור לוח זמנים בעייתי ובמקומו נכנס ברנדון מקלין שהחליט לעזוב את הלהקה ופרסם הודעה על כך בחשבון האינסטגרם שלו ב-10 ביוני 2023 כשבמקומו נכנס ללהקה ג׳רמי שפר ב-22 ביוני באותה שנה. נכון ל-2023, ללהקה יצאו שישה אלבומים:
Daughtry (2006)
Leave This Town (2009)
Break the Spell (2011)
Baptized (2013)
Cage to Rattle (2018)
Dearly Beloved (2021)
בנוסף, הלהקה הוציאה אלבום אוסף ב-2016 שנקרא ״It's Not Over...The Hits So Far״ אשר הכיל את כל הלהיטים מארבעת האלבומים הראשונים של הלהקה, כולל שני שירים נוספים כאשר אחד מהם, ״Torches״ שימש כסינגל שקידם את האלבום.
הערות שוליים

↑  אמריקה בהלם, באתר ynet, 14 במאי 2006
↑  מתוך "מעריב לנוער", 18.4.2007.
↑  Official Daughtry Statement | The Official Daughtry Website, web.archive.org, ‏2015-09-08
↑  https://twitter.com/CHRIS_Daughtry/status/335605593442246656, Twitter
↑  Josh Paul Announces Exit From Daughtry: 'Now Is The Moment For Change', KIIS FM (באנגלית)
↑  היכנס/י לפייסבוק, באתר Facebook
↑  Login • Instagram, www.instagram.com
↑  Login • Instagram, www.instagram.com
| --- | --- |
בקרת זהויות :  NLI: 987007415256205171  GND: 135516420  ISNI: 0000 0001 1459 3546  LCCN: no2006071189  MusicBrainz: db377c15-8bec-4b59-ae37-e971d79d019c  NKC: xx0130767  VIAF: 166936090   WorldCat (עם VIAF): 166936090
לודוויג בלדו

| --- | --- |

 לידה:  27 ביולי 1795 ברלין, ממלכת פרוסיה 
 פטירה:  6 באוגוסט 1846 (בגיל 51) ברלין, ממלכת פרוסיה 
 הישג בולט:  ייסד את ביטאון השחמט הגרמני הראשון
 מקצוע נוסף:  מתמטיקאי
 מדינה:  גרמניה
 
דר' לודוויג בלדו (בגרמנית: Ludwig Erdmann Bledow;‏ 27 ביולי 1795, ברלין – 6 באוגוסט 1846, ברלין) היה שחמטאי גרמני ואחד מהחברים המייסדים של הפליאדות של ברלין. בשנת 1846 ייסד את ביטאון השחמט הגרמני הראשון, Schachzeitung der Berliner Schachgesellschaft, שהפך לימים ל-Deutsche Schachzeitung. את לימודיו הגבוהים עשה במתמטיקה. היה ידוע בזכות ספרייתו הענפה שהכילה למעלה מ-14,000 ספרי שחמט. כיום תכולת ספרייתו נמצאת בספרייה הלאומית של ברלין.
השפעה על משחק השחמט

בזמנו של בלדו היו מספר פרטים לגבי חוקי תנועת הכלים וחוקי ההתמודדות שטרם סוכמו סופית ועדיין לא היו מקובלים על הכל. חלקם עדיין נידונו בשנת 1851.
בלדו, שהושפע על ידי קארל שורן טען שלשחקן מותר להכתיר מספר מלכות (כתוצאה מקידום רגלי לשורה השמינית); טענתו התקבלה ושולבה לכללי המשחק. ייתכן גם שהוא המקור לחוק נגעת נסעת.
בלדו כתב מכתב לטאסילו פון דר לאסה והציע לו לארגן תחרות בינלאומית בעיר [טריר], המכתב הודפס בעיתון Deutsche Schachzeitung בשנת 1848, שנתיים לאחר מותו של בלדו. בלדו התכוון שמנצח התחרות יוכר כאלוף העולם: "אני מקווה שבשנה הבאה נתראה בטרייר, ושם הכתר יוענק לראשונה. עד אז מן הראוי שהמנצח בדו-קרב בפריז לא יתגאה יותר מדי בעמדתו המיוחדת".
בדו-קרב בפריז התכוון בלדו לעימות בין הווארד סטאונטון לבין פייר סט. אמאנד שהתקיים בשנת 1843.
ייתכן שפרסומו של מכתב זה עורר את הווארד סטאונטון לארגן את תחרות לונדון 1851, שהייתה התחרות הבינלאומית הראשונה בעולם.
בשנת 1851 חברי הפליאדות של ברלין מינו את אדולף אנדרסן לייצג את גרמניה בתחרות לונדון. לאחר ניצחונו בתחרות הוכר אדולף אנדרסן כשחקן החזק ביותר בעולם. אחד ממשתתפי התחרות, יוז קנדי, כתב לפני שהתחרות החלה כי "התחרות היא על שרביטו של אלוף העולם לשחמט".
רמת משחקו

הערכות על עוצמת משחקו של בלדו נשענות בעיקר על הערות של בני זמנו, שכן בלדו לא נהג לרשום את מסעי המשחק. מקורות שונים, כולל הביטאון Schachzeitung der Berliner Schachgesellschaft and correspondence שערך טאסילו פון דר לאסה מציינים שבלדו:
ניצח בשנים 1838–1839 רוב קטן של משחקיו נגד יוז'ף סן, שבעצמו ניצח את לואי שארל דה לה בורדונה בדו-קרב בשנת 1836.
ניצח דו-קרב מול קארל יאניש בשנת 1842
ניצח במרבית המשחקים מול הנרי תומאס באקל. מצער שגם באקל לא נהג לרשום את משחקיו שכן אז היה ניתן להשוות את בלדו מול שחקן אנגלי מוביל כהווארד סטאונטון. באקל נחשב לשחקן השני ברמתו באנגליה אחרי הווארד סטאונטון, חלק מהמעריכים סבורים שבאקל היה למעשה השחקן החזק יותר מבין השניים.
בשנת 1845 ניצח בלדו את אדולף אנדרסן בתוצאה 0–5 (מקור אחר טוען 4.5-0.5). בשנה זו היה אדולף אנדרסן בן 27, כנראה מעט לפני שיא יכולתו השחמטאית אך בוודאי שחקן חזק ביותר.
בשנת 1845 ניצח בלדו את אוגוסטוס מונגרדיין +7 -4 =1 (+ ניצחונות – הפסדים = תוצאות תיקו). נראה שמונגרדיין היה בתקופה זו קרוב לשיא יכולתו. בשנה זו, סיים מונגרדיין בתיקו דו-קרב עם קארל מאיה והפסיד להווארד סטאונטון -2 =3. בשנת 1860 לא הצליח לנצח את פול מורפי או את דניאל הארוויץ ובשנת 1863 לא הצליח מול וילהלם שטייניץ.
מידע זה איננו מספיק כדי להצדיק טענה שבלדו היה השחקן החזק ביותר באמצע שנות ה-40' של המאה ה-19 אך הוא בוודאי מצדיק הערכה רצינית כמתמודד לתואר.
מאמר משנת 1860 מסווג את בלדו כשחקן של עמדות סגורות (בדומה לפרנסואה אנדרה פילידור, סטאונטון, דניאל הארוויץ, ברנרד הורביץ ויוז'ף סן ובניגוד לשחקנים ההתקפיים כגון לואי שארל דה לה בורדונה, פול מורפי, אדולף אנדרסן, קארל מאיה, מקס לנגה, טאסילו פון דר לאסה, סרפינו דובואה, פייר סט. אמאנד, אוגוסטוס מונגרדיין ואחרים.)
המשחקים של בלדו ששרדו תומכים בטענה זו. הוא העדיף את השימוש בפתיחה האיטלקית על פני גמביט המלך, ונקט בהגנה ההולנדית נגד 1. ד4.
הנה משחק תחרותי משנת 1837, בו מפיל בלדו אמן חזק למלכודת. השחקן הלבן ברנרד הורביץ היה מדורג בשלב מסוים שלישי בעולם.
1. ה4 ה5 2. פו3 פג6 3. רג4 רג5 4. ג3 רב6 5. ד4 מהה7 6. ד5 פד8 7. רה2 ד6 8. ח3 ו5 9. רז5 פו6 10. פבד2 0-0 11. פח4 ו:ה4 12. פ:ה4 פ:ה4 13. ר:ה7 ר:ו2+ 14. מו1 פז3 מט.
יישום של מט לגל במשחק בין ברנרד הורביץ ללודוויג בלדו.
שחמט בהתכתבות

בלדו אסף ופרסם משחקי שח בכתב בשנת 1843. זה היה הספר הראשון בגרמנית בנושא זה. בשנת 1872 מקס לנגה עדכן את הספר ופרסם אותו מחדש ובשנת 1997 יצאה מהדורה מחודשת שלו. כמו כן פרסם בלדו ספר על 100 סיומים של פיליפ סטמה.
משחקים בולטים

בלדו מול פול בילגר
בלדו מול טאסילו פון דר לאסה
הערות שוליים

↑  Howard Staunton, The Chess Tournament: A Collection of the Games Played at this Celebrated Assemblage, Illustrated by Copious Diagrams, and Notes, Critical and Explanatory, H. G. Bohn, 1852. (באנגלית)
↑  Log in or Subscribe – ChessCafe.com, chesscafe.com
↑  
“Nun nachstes Jahr sehen wir uns hoffentlich alle in Trier, und bis
dahin möge der Sieger in dem Kämpfe zu Paris sein Haupt nicht zu
stolz erheben, erst in Trier werde das Diadem vertheilt.”
↑  Log in or Subscribe – ChessCafe.com, chesscafe.com
↑  
Heinrich Christian Schumacher – Ludwig Erdmann Bledow
Correspondence, 1840-41
Giuoco Piano

1 e4 e5 2 Nf3 Nc6 3 Bc4 Bc5 4 c3 d6 5 d4 exd4 6 cxd4 Bb6 7 h3 Nf6 8 Nc3 h6 9 O-O O-O 10 a3 Nxe4 11 Nxe4 d5 12 Bxd5 Qxd5 13 Re1 Nxd4 14 Kh1 c6 15 Nc3 Qd8 16 Be3 Nxf3 17 Qxf3 Bxe3 18 Rxe3 Qc7 19 Rae1 Be6 20 Re5 Rad8 21 Qe3 Qb6 22 Qxb6 axb6 23 Na4 Ra8 24 R5e4 Ra6 25 Nc3 Rd8 26 Kh2 b5 27 f4 Raa8 28 Re5 Bc4 29 Ne4 Kf8 30 Nc3 Rd2 31 Ne4 Rxb2 32 Nc5 g6 33 White resigns.
| --- | --- |
בקרת זהויות :  BnF: cb101960130 (data)  GND: 137194463  ISNI: 0000 0000 5672 7189  NKC: mzk2007390635  NTA: 088062708  VIAF: 81419676   WorldCat (עם VIAF): 81419676
לב סטרינקובסקי

אין תמונה חופשית
לב סטרינקובסקי הוא בונה כינורות ישראלי.
ביוגרפיה

סטרינקובסקי הוא יליד ברית המועצות, שעלה לישראל מבאקו שבאזרבייג'ן בסוף שנות ה-70 של המאה ה-20. מילדותו למד נגינה בכינור.
בנעוריו לא הצליח להגשים את שאיפתו ללמוד בניית כינורות, משום שבונה הכינורות שאליו פנה לא רצה להעביר את סודות המקצוע למי שאיננו בן משפחה.
סטרינקובסקי המשיך לנגן ולמד לתואר ראשון ושני במוזיקה באוניברסיטה. כשעלה לארץ נשלח לבאר שבע והתקבל לעבודה בתזמורת הקאמרית.
בירושלים התוודע אל בעל בית מלאכה לכלי קשת, יוסף בועזסון, שהסכים לקבלו כשוליה וכשרונותיו הטבעיים סייעו לו להצליח במקצוע ולפתוח בית מלאכה משלו לבניית כלי קשת בשנת 1980.
הוא נזכר בביקור הקבוע של הכנר אייזק שטרן במקום ומתנחם בעבודה היום מול חברי התזמורת הפילהרמונית הישראלית, סטודנטים ומורים למוזיקה, שכולם מבקרים בבית המלאכה שלו וחולקים עמו את האהבה המשותפת לצליל המיתר.
כיום (2021) עוסק סטרינקובסקי בעיקר בבנייה, שימור ותיקון של כלי קשת. (ביניהם טיפול בסדקים, החלפת שיערות בקשת, החלפת גשרים ועוד). הוא בנה עשרות רבות של כלי קשת (כינורות, ויולות וצ'לי).
בנוסף לנ"ל, סטרינקובסקי גם משחזר כלים עתיקים, מעריך כלים מבחינת שוויים ומוכר אותם (כולל אביזרים נלווים כמו מיתרים, שרף, כריות, תיקים וכדומה).
הערות שוליים

↑  אתר ירושלים ברשת, ביקור בסדנת בונה הכינורות לב סרינקובסקי
ערך זה הוא קצרמרבנושא אישים ובנושא מוזיקה. אתם מוזמנים לתרום לוויקיפדיה ו.
לונה (משגר לוויינים)

לונה (ברוסית: Луна, "הירח") היה משגר שפותח על בסיס הטיל הבליסטי R-7 תוך הוספת למשגר מדגם "ספוטניק" שלב שלישי. הוא נוצל לשיגור של הגשושיות הראשונות לירח. לאחר הפסקת שימוש במשגר הוא קיבל שם "ווסטוק L" ולכן הוא ידע גם בשם זה.
המשגר פותח בהובלת סרגיי קורוליוב בOKB-1 (כיום תאגיד הטילים והחלל אנרגיה) על בסיס משגר מדגם "ספוטניק" שפותח במשרד. השינוי הסתכם בהוספת השלב השלישי שאישפר ניצול המשגר לשיגורים לכיוון הירח.
השיגורים הראשונים היו כושלים ומשגר היה נהרס לאחר כ-100 שניות טיסה. לאחר התקנת בולמי זעזועים הבעיה נפתרה. שיגור מוצלח ראשון בוצע בינואר 1959 עם גשושית "לונה 1". השיגורים נמשכו עד לשנת 1960. מ-9 שיגורים רק 3 היו מוצלחים. כל השיגורים בוצעו מקוסמודרום בייקונור.
בהמשך בוצעו שיפורים ובכך פותח משגר מדגם "ווסטוק".
מגח בוסארד

מגח בוסארד הוא אמצעי תאורטי להנעה של חלליות.
השיטה נהגתה בשנת 1960 על ידי רוברט בוסארד (Robert W. Bussard). השימוש במגח התפרסם בספרו הפופולרי של פול אנדרסון "טאו אפס", ב"יקום המוכר" של לארי ניבן ובאחרים. עקרון השיטה הוא מנוע מגח סילון המשתמש בהיתוך גרעיני שמקור הדלק שלו יהיה המימן הנמצא בחלל. החללית אמורה לאסוף תוך כדי טיסה את המימן, להתיך אותו תוך יצירת דחף. באופן כזה החללית אמורה להגיע למהירות של כשליש ממהירות האור. באופן תאורטי, ככל שמהירות החללית תגדל כמות המימן שהיא תאסוף תגדל, כך שהדחף יגדל, אך גם החיכוך עם המימן אשר נמצא בחלל, עד להגעה למהירות שווי משקל.
להמחשה, לחללית בעלת מגח בוסארד במהירות מרבית ייקח 3 שניות להגיע מכדור הארץ לירח.
שיטה זו הועלתה כאחד מן הרעיונות להנעת חללית לצורך מסע בין-כוכבי.
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.